SUID-AFRIKAANSE RADIOLIGA NUUS VIR SONDAG 30 AUGUSTUS 2026

Goeie môre en welkom by die weeklikse nuus uitsending van die Suid-Afrikaanse Radioliga, ZS6SRL, gelees deur ________________________ (jou naam, roepsein en QTH)

Die Suid-Afrikaanse Radioliga saai elke Sondag nuus bulletins uit in Afrikaans sowel as Engels om 08:15 en 08:30 Sentraal Afrika Tyd onderskeidelik op HF sowel as op verskeie BHF- en UHF-herhalers. Hierdie uitsendings word ook via Echolink en Allstar Node 53511 herlei deur Johan, ZS6JPL. Die oudio bulletins kan afgelaai word vanaf https://sarlnews.podbean.com/ terwyl die teks bulletins by https://mysarl.org.za/sarl-news/ afgelaai kan word.

In die nuus vandag:

DIE SARL NASIONALE VELDDAG VOLGENDE NAWEEK

OPDATERINGS VAN DIE ZS, 7P EN 3DA SOTA VERENIGINGS

en

DIE SEPTEMBER 2026 RADIO ZS

Bly ingeskakel vir meer inligting oor hierdie en ander interessante nuus items.

DIE SARL NASIONALE VELDDAG VOLGENDE NAWEEK

Nog vyf dae oor vir die tweede been van die SARL Nasionale Velddag? Die kompetisie duur van 08:00 UTC op Saterdag 5 September tot 10:00 UTC op Sondag 6 September 2026 met Gelyk Golf en foon aktiwiteit op die 160, 80, 40, 20, 15 en 10-meterbande. Het jy al besluit op die klas van deelname? Die uitruiling bestaan uit die aantal senders by jou stasie, jou Velddag-bedryfs klas en jou provinsiale of landsafkorting. Niks anders nie! Dien jou logstaat in teen 21:59 UTC op Vrydag 11 September 2026. Vir volledige besonderhede, verwys na bladsy 26 van die 2026 SARL-Kompetisie handleiding.

SOTA-AKTIWITEIT

In September het jy twee geleenthede om berge toe te gaan. Op Saterdag 12 September is die Europese SOTA-dag en oor die naweek van 19 en 20 September is die tweede ZS SOTA-Aktiwiteits naweek. Begin jou beplanning en deel jou planne op die ZS-SOTA WhatsApp-groep.

OPDATERINGS VAN DIE ZS, 7P EN 3DA SOTA VERENIGINGS

Daar was verskeie belangrike opdaterings aan die Suider-Afrikaanse SOTA-verenigings aan die einde van Julie 2026, insluitend veranderinge aan die ZS-piek databasis, die oordrag van verskeie berade na die 7P Lesotho-vereniging en die byvoeging van Eswatini as 'n nuwe SOTA-vereniging.

Opdaterings aan die ZS- en 7P SOTA-verenigings is op 31 Julie 2026 voltooi. As deel van die opdatering is die ZS-piek databasis noukeurig hersien en verskeie veranderinge is aangebring. 'n Totaal van 295 ZS-piek name is opgedateer. In verskeie gevalle is bergreeks name voorheen gebruik eerder as die individuele piek name of verwysings, en dit is reggestel waar toepaslik.

Daarbenewens is ses ZS-pieke na die 7P (Lesotho) Vereniging oorgedra en een nuwe piek is by die ZS-vereniging gevoeg. Verskeie voorgestelde nuwe pieke is vir oorweging ingedien. Na assessering deur die Britse SOTA-bestuurspan, het hierdie pieke nie aan die vereiste SOTA-prominensie kriteria voldoen nie en kon dus nie ingesluit word nie.

Nog 'n opwindende ontwikkeling vir SOTA in Suider-Afrika is die byvoeging van Eswatini (3DA). Eswatini het amptelik op 1 Augustus 2026 'n SOTA-vereniging geword, met 25 spitsberaad tans gelys. Die aanvanklike aantal spitsberaad is beperk deur die karterings-inligting wat tans beskikbaar is, met die meeste van die geïdentifiseerde spitsberaad rondom die periferie van die land geleë. Inligting oor die benaming van spitsberaad is ook steeds ietwat beperk.

Hopelik sal ons, met die hulp van plaaslike radioamateurs, aktiveerders en verbeterde karterings-inligting, die Eswatini-piek databasis in die toekoms kan uitbrei en verfyn. Die byvoeging van 3DA is nog 'n welkome stap in die uitbreiding van SOTA regdeur Suider-Afrika en sal hopelik beide plaaslike en besoekende aktiveerders van 'n paar opwindende nuwe spitsberaad voorsien om te verken

Jy luister na ŉ nuus uitsending van die Suid-Afrikaanse Radioliga.

DIE SEPTEMBER 2026 RADIO ZS

Die September 2026-uitgawe van Radio ZS is op Vrydag 28 Augustus op die Liga-webwerf opgelaai. Waarom 'n battery meer weeg wanneer dit gelaai word, is iets om oor na te dink. Ons kyk na nul-swaartekrag GG-paddles, die ZS6BVR-veldsterktemeter, ZS6STN in jou sak, 4-pen kristal-ossillators en die alle daagse multimeter en die onderhoud daarvan. Wat is FreeDV?
Daar is terug voer oor amateur radio by die Tweede Afrika Rover Moot, die ZS SOTA Winter en Koningin van die Berg naweek en ZS1CRG by die Kaap punt-vuurtoring. Kyk na die toekennings van die Namibiese Amateurradioliga en die Werk Sone 38-toekenning. Woody, ZS3WL, praat oor die vuurtoring wat 880 meter in 23 dae beweeg het en ons kyk na die Radio stel B25 SA en B26 SA in die Museum-kolom. En meer.

NOG AANBIEDINGS VAN DIE AMSAT SA-RUIMTESIMPOSIUM IS NOU OP YOUTUBE BESKIKBAAR

Nog aanbiedings wat tydens die 2026 AMSAT SA-Ruimtesimposium gelewer is, is nou op die AMSAT SA YouTube-kanaal beskikbaar. Dit sluit in: die HamSCI-persoonlike ruimte-weerstasie; amateur radio- pico ballonne (wat data vanaf die rand van die ruimte stuur); die Internasionale Telekommunikasie-unie en WRC27; asook vordering met die nuwe Matjiesfontein-grondstasie en die uitbreiding van die Hartbeeshoek-grondstasie.

Die aanbieding deur Anton Janovsky, ZR6AIC met die titel Die strewe na doeltreffende kragvoorsiening vir satelliete is nou bygevoeg. Hy bespreek die innoverende benadering tot satelliet kragstelsels, hoe om die krag opbrengs van sonpanele te maksimeer, en die algehele beskerming van die stelsel. Meer aanbiedings sal in die loop van volgende week volg. Die skakels (URL's) is beskikbaar by www.amsatsa.org.za

’N KORT OPGEDATEERDE VERSLAG OOR SUID-AFRIKA SE PICO-BALLONNE

ZS6WBT-1, wat aan boord van die groter Wind Reiter-ballon vlieg, het in die tien dae sedert sy lansering ’n indrukwekkende 20 000 km af gelê en ’n gemiddelde hoogte van ongeveer 15,5 km gehandhaaf. Dit rapporteer tans ’n omgewings temperatuur van −36 °C, terwyl uitstekende son bestraling weer spieël word in die son paneel spanning van 4,15 V.

BREI JOU AMATEUR RADIO-BOEKVERSAMELING UIT

Die SA Amateur Radio Ontwikkelingstrust bied hierdie maand verskeie ARRL-boeke teen afslagpryse aan. Besoek www.amateurradio.org.za vir besonderhede oor beskikbare voorraad en om 'n bestelvorm af te laai. Die boeke sluit ARRL-handboeke oor antennas en satelliete in. Jy kan die bestelling voltooi en na admin@amateurradio.org.za stuur. Jy sal dan in kennis gestel word of daar nog voorraad is, en die boek(e) sal in jou naam gereserveer word. Betaling moet daarna binne 3 dae geskied.

Vir die satelliet-entoesias is daar twee boeke - Amateur Radio Satellites for Beginners, stel jou bekend aan nuwe ervarings wat jy dalk gedink het buite jou bereik was. Begin lees en ontdek hoe maklik dit kan wees!

Die ARRL Satellite Handbook, bring die opwinding van satellietkommunikasie binne jou bereik. Hierdie boek, wat propvol verstaanbare beskrywings en illustrasies is, bevat al die nodige inligting om aan hierdie opwindende veld deel te neem. Dit is ontwerp om 'n breë inleiding tot die onderwerp te bied, terwyl dit ook die praktiese grondbeginsels verskaf wat jy nodig het om self amateur radio-satelliete te verken, op te spoor en te gebruik.

KOMPETISIE NUUS

Op Saterdag 12 September kan jy deelneem aan die Afrika FT4 DX-kompetisie en oor die naweek van 26 en 27 September kan jy RTD probeer vir die CQ WW RTD-kompetisie.

Die Club Log Mobiele-toepassing is 'n nuwe hulpmiddel vir iPhone, iPad en Android. Die toep sal jou help om nuwe DXCC's te vind en die band/modus gleuwe in te vul wat die DXCC-uitdaging uitmaak. Dit gee jou intydse stoot-kennisgewings om jou te help slaag. Dit is beskikbaar in 22 tale (Engelse bron en 21 vertalings). Sien https://clublog.org/app.php vir meer inligting.

HF VOORTPLANTINGSVOORSPELLING

Hannes Coetzee, ZS6BZP, berig dat lae tot gematigde sonaktiwiteitsvlakke vir die week verwag word. Tans is daar 6 sonvlekgroepe met eenvoudige tot gevorderde magnetiese samestellings sigbaar. Daar is 'n hoë waarskynlikheid vir die voorkoms van C-klas sonfakkels, en 'n lae tot gematigde waarskynlikheid vir M-klas sonfakkels. Diegene wat hulle eie frekwensie-voorspellings wil doen, kan 'n verwagte effektiewe sonvlektelling van 74 vir die week gebruik. Radio amateurs kan vroegaand goeie DX openinge op die 15 tot 30 m bande verwag.
Besoek gerus die webtuiste spaceweather.sansa.org.za vir meer inligting.

Nou die dagboek van gebeure vir die volgende paar weke:

30 Augustus – die Wêreldwye Digitale Kompetisie
2 September – Sekretaris en Sekretaresse dag
5 en 6 September - die SARL Nasionale Velddag
11 tot 13 September – Rosh Hashanah
12 September – Europese SOTA Dag en die Africa FT4 DX Kompetisie
19 en 20 September – die ZS SOTA aktiwiteits naweek

Om die bulletin mee af te sluit, ‘n opsomming van ons hoof berig:

Nog vyf dae oor vir die tweede been van die SARL Nasionale Velddag? Die kompetisie duur van 08:00 UTC op Saterdag 5 September tot 10:00 UTC op Sondag 6 September 2026 met Gelyk Golf en foon aktiwiteit op die 160, 80, 40, 20, 15 en 10-meterbande.

Dit bring ons aan die einde van hierdie bulletin.

Ons nooi klubs en individue uit om nuusberigte van belang vir radioamateurs en kortgolfluisteraars in te dien, indien moontlik in beide Engels en Afrikaans, deur die nuusberig op te laai by https://mysarl.org.za/news-inbox/ en/of die items te stuur na news@sarl.org.za, nie later nie as die Vrydagoggend voor die bulletin datum.

Die weeklikse radioprogram Amateur Radio Today kan elke Sondagoggend om 10:00 SAT gehoor word. Die program kan landwyd op VHF- en UHF-herhalers gehoor word en word deur Louie, ZR4DJL, op die 7 115 kHz laer syband herlei. 'n Heruitsending deur Andy, ZS6ADY, kan Maandagaande om 19:30 SAT op 3 620 kHz gehoor word. Ons ontvang graag jou sein rapporte, kommentaar en voorstelle, stuur 'n e-pos aan artoday@sarl.org.za.  

In Kaapstad kan Amateur Radio Today om 10:30 SAT op die 145,700 MHz-herhaler gehoor word, met 'n EchoLink-herlei na ZS1DCC-R deur Dave, ZS1DFR.

In Bloemfontein kan luisteraars om 08:15 en 08:30 vir die SARL Nuus en weer om 10:00 vir Amateur Radio Today inskakel op die 145,7625 MHz-herhaler.

In Sasolburg kan luisteraars om 12:00 vir die SARL Nuus inskakel op die 145,6875 MHz-herhaler.

Jy het geluister na 'n nuus uitsending van die Suid-Afrikaanse Radioliga, geskryf deur Andy Cairns, ZS6ADY, geproeflees deur Vivian Dold, ZS6VD en gelees deur ....................................

Van die Nuusspan, die beste wense vir die week vorentoe.
